《秋日游灵谷寺》
明代·苏民怀

一雨送微凉，千山静如沐。萧萧松桧秋，露气多芬馥。

窈窕入前林，天籁应虚谷。僧梵落松涛，磬声出疏竹。

陵寝压山椒，郊坛绕其麓。郁葱佳气浮，苍翠团黄屋。

白鸟江上来，黑鹰下乔木。日暮返重城，兹焉想薖轴。

作者简介：苏民怀，字子仁，一字懋德。南海人。明世宗嘉靖四十三年（一五六四）举人。初官赵州，入为国子监丞，迁刑部主事，改户部，历郎中，终朗宁知府。著有《吹池稿》。清温汝能《粤东诗海》卷三二有传。